Eestis majanduse elavnemist takistavateks teguriteks on reaalvajadustele suunatud tööturupoliitika nõrkus, mis peataks ajude ja töökäte äravoolu ja tagaks vabanenud tööjõu ümbersuunamise ja koolitamise. Selle probleemi lahendamiseks ei piisa üleskutsetest. Vaja on astuda otsustavaid ja konkreetseid samme, mis otse loomulikult nõuavad raha. Hiljuti väitis ka Eesti Panga asepresident härra Märten Ross, et liitumine rahaliiduga ei lahenda Eesti eelarvepoliitika probleeme, samuti nagu ei vasta  küsimustele missugune on meie maksutase või kulutuste struktuur.